Øystein Stene

Øystein Stene (født 12. mai 1969 i Trondheim) er en norsk forfatter og regissør.

Bakgrunn og virke 
Øystein Stene er utdannet cand.philol. med hovedfag i litteraturvitenskap fra Universitetet i Bergen. Fra 2006 har han vært førstelektor ved Statens Teaterhøgskole på Kunsthøgskolen i Oslo.

Fra 1993 til 1995 laget han tegnseriestripen Thales fra Milet i Morgenbladet, samlet og utgitt på Universitetsforlaget i 1996. Navnet er hentet fra den greske matematikeren Tales fra Milet.  Kortfilmene til Stene har vært vist på mer enn 20-talls filmfestivaler i inn- og utland, og Pyramiden mottok juryens hovedpris på den russiske KROK-festivalen i 2006. 

Hans romaner preges av sterke fortellerstemmer og en insisterende subjektivitet, karakterene forsøker å virkeliggjøre ulike ekstreme eksistensielle prosjekter. Samtidig griper romanene inn i hverandre, hovedkarakteren fra Ventemesteren er bikarakteren i Skambæreren og Nekromantikeren og vice versa, bøkene utfordrer slik hverandres påstander.

Bibliografi 
 Thales fra Milet – tegneserie (Universitetsforlaget 1996)
 Ventemesteren – roman (Aschehoug 2003)
 Ventemesteren – lydbok (Lydbokforlaget 2003)
 Skambæreren – roman (Aschehoug 2006)
 Nekromantikeren – roman (Aschehoug 2011)
 Zombie nation – roman (Gyldendal 2014)
 Skuespillerkunsten – fagbok (Universitetsforlaget 2015)
 De opplyste – roman (Gyldendal 2018)
 Mitt liv som mann : i likestillingens hjemland – (Gloria Forlag 2019)

Filmografi 
 Kartet – kortfilm, animasjon (2005)
 Labyrinten – kortfilm, animasjon (2005)
 Pyramiden – kortfilm, animasjon (2005)
 Venus & Mars – novellefilm (2005)
 I siste øyeblikk – kortfilm (2011)
 Bambieffekten – spillefilm (2011)

Teater 
 Du er Knut – teaterforestilling med gruppa Asklepios hane (2011)
 UFO-bygda – teaterforestilling på Torshovteateret (2018)

Priser 
 KROK Animation Film Festival: Grand Prix 2006
 Du er Knut: Torshovteatrets venners pris for årets forestilling i 2011

Referanser

Kilder
Presentasjon av Øystein Stene i Forfatterkatalogen på Forfattersentrums nettsider

Eksterne lenker 
 
 
  Forfatterside på Gyldendal
  Øystein Stene i Dagbladet
 

Norske romanforfattere
Norske filmregissører
Norske tegneserieskapere
Norske litteraturhistorikere og litteraturkritikere
Personer fra Trondheim kommune